[image: image1.jpg]@JEE%&&@




[image: image2.jpg]Taered Capviyl
Sr. 10N BOTEZATORYES





VECERNIA MARE fără Litie din 28/29 august 2026
Vineri seara: (†) Tăierea capului Sfântului Proroc Ioan
Botezătorul
* după Mineiul pe luna august, ediţia 2022
PREOTUL: Binecuvântat este Dumnezeul nostru, totdeauna, acum și pururea și în vecii vecilor!

STRANA:  Amin! Slavă Ție, Dumnezeul nostru, slavă Ție!

Împărate ceresc, Mângâieto​rule, Duhul adevărului, Care pretutindeni ești și toate le ​plinești, Vistierul bunătăților și Dătătorule de viață, vino și Te sălășluiește întru noi, și ne curățește pe noi de toată întinăciunea și mântuiește, Bunule, sufletele noastre!

Sfinte Dumnezeule, Sfinte tare, Sfinte fără de moarte, miluiește-ne pe noi! (de trei ori, închinându-ne de fiecare dată)
Slavă Tatălui și Fiului și Sfântului Duh!

Şi acum și pururea și în vecii vecilor. Amin!

Preasfântă Treime, miluiește-ne pe noi! Doam​ne, curățește păcatele noastre! Stăpâne, iartă fărădelegile noastre! Sfinte, cercetează și vin​decă neputințele noas​tre, pentru numele Tău!

Doamne, miluiește! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!
PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor!
STRANA: Amin! Doamne, miluiește! (de 12 ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Veniţi să ne închinăm Împăratului nostru Dumnezeu!

Veniţi să ne închinăm şi să cădem la Hristos, Împăratul nostru Dumnezeu!

Veniţi să ne închinăm şi să cădem la Însuşi Hristos, Împăratul şi Dumnezeul nostru! (închinându-ne de fiecare dată)
Şi citeşte rar, cu glas lin şi dulce:

Psalmul 103
1. Binecuvintează, suflete al meu, pe Domnul! Doamne Dumnezeul meu, măritu-Te-ai foarte!

2. În strălucire şi în mare podoabă Te-ai îmbrăcat, Cel ce Te îmbraci cu lumina ca şi cu o haină.

3. Cel ce întinzi cerul ca un cort; Cel ce acoperi cu ape cele mai de deasupra ale lui;

4. Cel ce pui norii suirea Ta, Cel ce umbli peste aripile vânturilor; 

5. Cel ce faci pe îngerii Tăi duhuri şi pe slugile Tale pară de foc.

6. Cel ce ai întemeiat pământul pe temeliile lui şi nu se va clătina în veacul veacului.

7. Adâncul ca o haină este îmbrăcămintea Lui; peste munţi vor sta ape.

8. De certarea Ta vor fugi, de glasul tunetului Tău se vor înfricoşa.

9. Se suie munţi şi se coboară văi, în locul în care le-ai întemeiat pe ele.
10. Hotar ai pus, pe care nu-l vor trece şi nici nu se vor întoarce să acopere pământul.

11. Cel ce trimiţi izvoare în văi, prin mijlocul munţilor vor trece ape.

12. Adăpa-se-vor toate fiarele câmpului, asinii sălbatici setea îşi vor potoli.

13. Peste acelea păsările cerului vor locui; din mijlocul stâncilor vor da glas.

14. Cel ce adăpi munţii din cele mai de deasupra ale Tale, din rodul lucrurilor Tale se va sătura pământul.

15. Cel ce răsari iarbă dobitoacelor şi verdeaţă spre trebuinţa oamenilor;

16. Ca să scoată pâine din pământ; şi vinul veseleşte inima omului;

17. Ca să veselească faţa cu untdelemn, şi pâinea inima omului o întăreşte.

18. Sătura-se-vor copacii câmpului, cedrii Libanului pe care i-ai sădit; acolo păsările îşi vor face cuib.

19. Locaşul cocostârcului în chiparoşi. Munţii cei înalţi, adăpost cerbilor, stâncile, scăpare iepurilor.

20. Făcut-ai luna spre vremi, soarele şi-a cunoscut apusul său.

21. Pus-ai întuneric şi s-a făcut noapte, când vor ieşi toate fiarele pădurii.

22. Puii leilor mugesc ca să apuce şi să ceară de la Dumnezeu mâncarea lor.

23. Răsărit-a soarele şi s-au adunat şi în culcuşurile lor se vor culca.

24. Ieşi-va omul la lucrul său şi la lucrarea sa până seara.

25. Cât s-au mărit lucrurile Tale, Doamne, toate cu înţelepciune le-ai făcut! Umplutu-s-a pământul de zidirea Ta.

26. Marea aceasta este mare şi largă; acolo se găsesc târâtoare cărora nu este număr, vietăţi mici şi mari;

27. Acolo corăbiile umblă; balaurul acesta pe care l-ai zidit, ca să se joace în ea.

28. Toate către Tine aşteaptă ca să le dai lor hrană la bună vreme.

29. Dându-le Tu lor, vor aduna; deschizând Tu mâna Ta, toate se vor umple de bunătăţi.

30. Dar întorcându-Ţi Tu faţa Ta, se vor tulbura; lua-vei duhul lor şi se vor sfârşi şi în ţărână se vor întoarce.

31. Trimite-vei duhul Tău şi se vor zidi şi vei înnoi faţa pământului.

32. Fie slava Domnului în veac! Veseli-se-va Domnul de lucrurile Sale.

33. Cel ce caută spre pământ şi-l face pe el de se cutremură; Cel ce Se atinge de munţi şi fumegă.

34. Cânta-voi Domnului în viaţa mea, cânta-voi Dumnezeului meu cât voi fi.

35. Plăcute să-I fie Lui cuvintele mele, iar eu mă voi veseli de Domnul.

36. Piară păcătoşii de pe pământ şi cei fără de lege, ca să nu mai fie! Binecuvintează, suflete al meu, pe Domnul!

Soarele şi-a cunoscut apusul său. Pus-ai întuneric şi s-a făcut noapte. Cât s-au mărit lucrurile Tale, Doamne, toate cu înţelepciune le-ai făcut!

Slavă Tatălui şi Fiului şi Sfântului Duh! Şi acum şi pururea şi în vecii vecilor. Amin!

Aliluia! Aliluia! Aliluia! Slavă Ţie, Dumnezeule!

Aliluia! Aliluia! Aliluia! Slavă Ţie, Dumnezeule!

Aliluia! Aliluia! Aliluia! Slavă Ţie, Dumnezeul nostru, slavă Ţie!

Ectenia mare
PREOTUL: Cu pace, Domnului să ne rugăm!

STRANA răspunde după fiecare cerere: Doamne, miluiește!

PREOTUL: Pentru pacea de sus şi pentru mântuirea sufletelor noastre, Domnului să ne rugăm!

Pentru pacea a toată lumea, pentru buna stare a sfintelor lui Dumnezeu Biserici şi pentru unirea tuturor, Domnului să ne rugăm!

Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră în ea, Domnului să ne rugăm!

Pentru Preasfinţitul Părintele nostru (Numele), episcopul (denumirea eparhiei), pentru cinstita preoţime şi cea întru Hristos diaconime, pentru tot clerul şi poporul, Domnului să ne rugăm!

Pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, Domnului să ne rugăm!

Pentru sfânt locaşul acesta, ţara aceasta şi pentru toate oraşele şi satele şi pentru cei ce cu credinţă locuiesc în ele, Domnului să ne rugăm!

Pentru buna întocmire a văzduhului, pentru îmbelşugarea roadelor pământului şi pentru vremuri paşnice, Domnului să ne rugăm!

Pentru cei ce călătoresc pe uscat, pe ape şi prin aer, pentru cei bolnavi, pentru cei ce se ostenesc, pentru cei robiţi şi pentru mântuirea lor, Domnului să ne rugăm!

(Aici se pot pune cereri pentru diferite trebuinţe, care sunt tipărite la sfârşitul Liturghierului)

Pentru ca să fim izbăviţi noi, de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Ţie se cuvine toată slava, cinstea şi închinăciunea, Tatălui şi Fiului şi Sfântului Duh, acum şi pururea şi în vecii vecilor.

STRANA: Amin!
Apoi cântă: „Fericit bărbatul...“
Fericit bărbatul, care n-a umblat în sfatul necredincioşilor! Aliluia!

Că ştie Domnul calea drepţilor, iar calea necredincioşilor va pieri. Aliluia!

Slujiţi Domnului cu frică şi vă bucuraţi de El cu cutremur! Aliluia!

Fericiţi sunt toţi cei ce nădăjduiesc în El! Aliluia!

Scoală, Doamne, mântuieşte-mă, Dumnezeul meu! Aliluia!

A Domnului este mântuirea şi peste poporul Tău binecuvântarea Ta. Aliluia!

Slavă Tatălui şi Fiului şi Sfântului Duh! Aliluia!

Şi acum şi pururea şi în vecii vecilor. Amin! Aliluia!

Aliluia! Aliluia! Aliluia! Slavă Ţie, Dumnezeule! (de trei ori)
Ectenia mică
PREOTUL: Iară şi iară cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
 PREOTUL: Că a Ta este stăpânirea şi a Ta este împărăţia şi puterea şi slava, a Tatălui și a Fiului și a Sfântului Duh, acum și pururea și în vecii vecilor!

STRANA: Amin!
Psalmul 140
Stihurile următoare se cântă pe glasul 6:

1. Doamne, strigat-am către Tine, auzi-mă! Auzi-mă, Doamne!

Doamne, strigat-am către Tine, auzi-mă! Ia aminte la glasul rugăciunii mele, când strig către Tine! Auzi-mă, Doamne!

2. Să se îndrepteze rugăciunea mea, ca tămâia înaintea Ta! Ridicarea mâinilor mele - jertfă de seară! Auzi-mă, Doamne!
Stihurile următoare se citesc, sau se cântă pe același glas:
3. Pune, Doamne, strajă gurii mele şi uşă de îngrădire împrejurul buzelor mele!

4. Să nu abaţi inima mea spre cuvinte de vicleşug, ca să-mi dezvinovăţesc păcatele mele! Iar cu oamenii cei ce fac fărădelege nu mă voi însoţi cu aleşii lor.

5. Certa-mă-va dreptul cu milă şi mă va mustra, iar untdelemnul păcătoşilor să nu ungă capul meu; că încă şi rugăciunea mea este împotriva vrerilor lor.

6. Prăbuşească-se de pe stâncă judecătorii lor! Auzi-se-vor graiurile mele, că s-au îndulcit,

7. Ca o brazdă de pământ s-au rupt pe pământ, risipitu-s-au oasele lor lângă iad.

8. Căci către Tine, Doamne, Doamne, ochii mei, spre Tine am nădăjduit, să nu iei sufletul meu!

9. Păzeşte-mă de cursa care mi-au pus mie şi de smintelile celor ce fac fărădelege!

10. Cădea-vor în mreaja lor păcătoşii, ferit sunt eu până ce voi trece.
Psalmul 141
1. Cu glasul meu către Domnul am strigat, cu glasul meu către Domnul m-am rugat.

2. Vărsa-voi înaintea Lui rugăciunea mea, necazul meu înaintea Lui voi spune.

3. Când lipsea dintru mine duhul meu, Tu ai cunoscut cărările mele. În calea aceasta în care am umblat, ascuns-au cursă mie.

4. Luat-am seama de-a dreapta şi am privit, şi nu era cine să mă cunoască. Pierit-a fuga de la mine şi nu este cel ce caută sufletul meu.

5. Strigat-am către Tine, Doamne, și am zis: Tu eşti nădejdea mea, Tu ești partea mea în pământul celor vii!

6. Ia aminte la rugăciunea mea, că m-am smerit foarte! Izbăveşte-mă de cei ce mă prigonesc, că s-au întărit mai mult decât mine!

7. Scoate din temniţă sufletul meu, ca să laude numele Tău, Doamne! Pe mine mă aşteaptă drepţii până ce-mi vei răsplăti mie.
Şi îndată se cântă:

Stihirile pe 8
Stihirile Sfântului Proroc Ioan Botezătorul – glasul 6, însuşi glasul
Alcătuire a lui Ioan monahul 

Dintru adâncuri am strigat către Tine: Doamne, Doamne, auzi glasul meu! (Psalmul 129, 1)
Sărbătorindu-se ziua naşterii lui Irod celui fără de ruşine, s-a împlinit legătura jurământului cu spurcata jucătoare; că, tăindu-se capul Înaintemergătorului, a fost adus ca o mâncare în blid, la cei ce şedeau. O, ospăţ urât! O, lucru necuviincios şi plin de ucidere! Dar noi pe Botezătorul, ca pe cel mai mare între cei născuţi din femeie, după vrednicie, cinstindu-l, îl fericim.
Fie urechile Tale cu luare-aminte la glasul rugăciunii mele! (Psalmul 129, 2)
Sărbătorindu-se ziua naşterii lui Irod celui fără de ruşine, s-a împlinit legătura jurământului cu spurcata jucătoare; că, tăindu-se capul Înaintemergătorului, a fost adus ca o mâncare în blid, la cei ce şedeau. O, ospăţ urât! O, lucru necuviincios şi plin de ucidere! Dar noi pe Botezătorul, ca pe cel mai mare între cei născuţi din femeie, după vrednicie, cinstindu-l, îl fericim.
De te vei uita la fărădelegi, Doamne, Doamne, cine va suferi? Că la Tine este milostivirea. (Psalmul 129, 3-4)
Jucat-a uceniţa atotvicleanului diavol şi a luat plată capul tău, Înaintemergătorule. O, ospăţ plin de sânge! Mai bine ar fi fost de nu te-ai fi jurat, Iroade fără de lege, fiule al minciunii; iar de te-ai şi jurat, nu te-ai jurat bine. Mai bine ar fi fost de ai fi minţit şi să dobândeşti viaţa, decât să te ţii de jurământ şi să tai capul Înaintemergătorului. Dar noi pe Botezătorul, ca pe cel mai mare între cei născuţi din femeie, după vrednicie, cinstindu-l, îl fericim.
Pentru numele Tău Te-am aşteptat, Doamne; aşteptat-a sufletul meu spre cuvântul Tău, nădăjduit-a sufletul meu în Domnul. (Psalmul 129, 5-6)
Jucat-a uceniţa atotvicleanului diavol şi a luat plată capul tău, Înaintemergătorule. O, ospăţ plin de sânge! Mai bine ar fi fost de nu te-ai fi jurat, Iroade fără de lege, fiule al minciunii; iar de te-ai şi jurat, nu te-ai jurat bine. Mai bine ar fi fost de ai fi minţit şi să dobândeşti viaţa, decât să te ţii de jurământ şi să tai capul Înaintemergătorului. Dar noi pe Botezătorul, ca pe cel mai mare între cei născuţi din femeie, după vrednicie, cinstindu-l, îl fericim.
Din straja dimineţii până în noapte, din straja dimineţii, să nădăjduiască Israel spre Domnul! (Psalmul 129, 6)
Nu ți se cădea ție, Iroade, pe văditorul desfrânării să-l osândeşti la moarte, pentru pofta diavolească şi pentru înfierbântarea spre turbată desfrânare. Nu ți se cădea să dai, cu greşeală, femeii celei fără de lege preacinstit capul său, pentru jurământul dat pentru un joc. O, cum ai îndrăznit a face o ucidere ca aceasta? Şi cum nu s-a ars spurcata jucătoare, aducându-l pe tipsie în mijlocul ospăţului? Dar noi pe Botezătorul, ca pe cel mai mare între cei născuţi din femeie, după vrednicie, cinstindu-l, îl fericim.
Că la Domnul este mila, şi multă mântuire la El şi El va izbăvi pe Israel din toate fărădelegile lui. (Psalmul 129, 7-8)
Nu ți se cădea ție, Iroade, pe văditorul desfrânării să-l osândeşti la moarte, pentru pofta diavolească şi pentru înfierbântarea spre turbată desfrânare. Nu ți se cădea să dai, cu greşeală, femeii celei fără de lege preacinstit capul său, pentru jurământul dat pentru un joc. O, cum ai îndrăznit a face o ucidere ca aceasta? Şi cum nu s-a ars spurcata jucătoare, aducându-l pe tipsie în mijlocul ospăţului? Dar noi pe Botezătorul, ca pe cel mai mare între cei născuţi din femeie, după vrednicie, cinstindu-l, îl fericim.
Lăudaţi pe Domnul toate neamurile, lăudaţi-L pe El toate popoarele! (Psalmul 116, 1)
Iarăşi Irodiada turbează, iarăşi se tulbură. O, joc amăgitor şi băutură cu înşelăciune! Botezătorul a fost tăiat şi Irod s-a tulburat. Pentru rugăciunile Înaintemergătorului Tău, Doamne, dă pace sufletelor noastre!
Că s-a întărit mila Lui peste noi şi adevărul Domnului rămâne în veac. (Psalmul 116, 2)
Iarăşi Irodiada turbează, iarăşi se tulbură. O, joc amăgitor şi băutură cu înşelăciune! Botezătorul a fost tăiat şi Irod s-a tulburat. Pentru rugăciunile Înaintemergătorului Tău, Doamne, dă pace sufletelor noastre!
Slavă Tatălui şi Fiului şi Sfântului Duh!
A Sfântului Proroc Ioan Botezătorul – glasul 6, însuşi glasul
Sărbătorindu-se ziua naşterii lui Irod celui fără de ruşine, s-a împlinit legătura jurământului cu spurcata jucătoare; că, tăindu-se capul Înaintemergătorului, a fost adus ca o mâncare în blid, la cei ce şedeau. O, ospăţ urât! O, lucru necuviincios şi plin de ucidere! Dar noi pe Botezătorul, ca pe cel mai mare între cei născuţi din femeie, după vrednicie, cinstindu-l, îl fericim.

Şi acum şi pururea şi în vecii vecilor. Amin!
Dogmatica glasului 3 (care se încheie)
Cum să nu ne mirăm de nașterea ta cea dumnezeiesc-omenească, cu totul cinstită? Că ispită de bărbat neluând, ceea ce ești cu totul fără prihană, ai născut fără de tată pe Fiul cu trup, pe Cel născut din Tatăl mai înainte de veci, fără de mamă. Care nicidecum n-a suferit schimbare, sau amestecare sau despărțire, ci a păstrat neatinsă deosebirea celor două firi. Pentru aceasta, Stăpână Maică și Fecioară, pe Acesta roagă-L să mântuiască sufletele celor ce cu dreaptă credință te mărturisesc pe tine Născătoare de Dumnezeu!
PREOTUL, Vohod cu cădelniţa şi rosteşte:  Înţelepciune! Drepţi!

STRANA cântă: Lumină lină a sfintei slave a Tatălui ceresc, Celui fără de moarte, a Sfântului, Fericitului, Iisuse Hristoase! Venind la apusul soarelui, văzând lumina cea de seară, lăudăm pe Tatăl, pe Fiul şi pe Sfântul Duh, Dumnezeu. Vrednic eşti în toată vremea a fi lăudat de glasuri cuvioase, Fiul lui Dumnezeu, Cel ce dai viaţă! Pentru aceasta, lumea Te slăveşte.

PREOTUL: Să luăm aminte! Pace tuturor!
STRANA: Şi duhului tău!
PREOTUL:  Înţelepciune! Să luăm aminte!

STRANA cântă: Prochimenul zilei - glasul 7
Dumnezeule, sprijinitorul meu eşti Tu şi mila Ta mă va întâmpina. (Psalmul 58, 10)
Stih: Scoate-mă de la vrăjmaşii mei, Dumnezeule, şi de cei ce se scoală asupra mea mă mântuieşte! (Psalmul 58, 1) 
Dumnezeule, sprijinitorul meu eşti Tu şi mila Ta mă va întâmpina.

Dumnezeule, sprijinitorul meu eşti Tu şi mila Ta mă va întâmpina.
Paremiile Sfântului Proroc Ioan Botezătorul
PREOTUL:  Înţelepciune!
CÂNTĂREŢUL: Din Prorocia lui Isaia,  citire: (40: 1-5, 9; 41: 17-18; 45: 8; 48: 20-21; 54: 1)
PREOTUL:  Să luăm aminte!
CÂNTĂREŢUL citește: Acestea grăiește Domnul: Mângâiaţi, mângâiaţi pe poporul Meu!, grăiește Dumnezeu.

Preoți, grăiți în inima Ierusalimului! Mângâiați-l, că s-a înmulțit smerenia lui, că s-a dezlegat păcatul lui, că a luat din mâna Domnului pedeapsă îndoită pentru păcatele sale!

Glasul celui ce strigă în pustie: Pregătiţi calea Domnului, drepte faceţi cărările Dumnezeului nostru!

Toată valea se va umple şi tot muntele şi dealul se va pleca şi vor fi cele strâmbe drepte, şi cele colţuroase căi netede. Şi va vedea tot trupul mântuirea cea de la Dumnezeu.
În munte înalt suie-te, cel ce binevesteşti Sionului, înalță întru tărie glasul tău, cel ce binevesteşti Ierusalimului! Înălţaţi şi nu vă temeţi!
Eu sunt Domnul Dumnezeu, Eu, Dumnezeul lui Israel, voi auzi și nu-i voi lăsa pe ei, ci voi deschide din munți râuri și prin mijlocul câmpiilor izvoare. Voi face pustia bălți şi pământul cel însetat pâraie de ape.
Veselească-se cerul deasupra și norii să roureze dreptate! Să răsară Pământul și să odrăslească! Mila şi dreptatea să răsară împreună! Glas de veselie vestiţi și faceţi-l să se audă până la marginile pământului! Ziceţi că a izbăvit Domnul pe robul Său Iacov! Şi, de vor înseta în pustie, scoate-va lor apă din piatră.
Veseleşte-te, cea stearpă, care nu naști, glăsuiește şi strigă, tu care nu aveai durere, că mai mulţi sunt fiii pustiei, decât ai celei ce are bărbat! (se încheie melodios)
PREOTUL:  Înţelepciune!
CÂNTĂREŢUL: Din prorocia lui Maleahi, citire: (3: 1-3; 5-7, 12, 17-18, 22-24) 
PREOTUL:  Să luăm aminte!
CÂNTĂREŢUL citește: Acestea grăiește Domnul Atotțiitorul: Iată, Eu voi trimite pe Îngerul Meu înaintea feţei tale, care va pregăti calea ta şi va veni în lăcaşul Său Domnul, pe Care voi Îl căutaţi.
Şi cine va putea suferi ziua venirii Lui? Sau cine va putea sta întru vederea Lui? Pentru că Acela va veni ca focul din topitoare şi ca leşia înălbitorilor.
Şi va ședea topind și curățind, cum se topeşte şi se curăţă argintul și aurul. Şi va veni la voi cu judecată, şi va fi martor grabnic asupra celor răi și asupra celor ce jură strâmb cu numele Lui, şi asupra celor ce nu se tem de Dânsul, zice Domnul Atotțiitorul.
Pentru că Eu sunt Domnul Dumnezeul vostru şi nu Mă schimb, şi voi feciorii lui Iacov v-ați depărtat de Lege și nu ați păzit-o.
Pentru aceasta, întoarceţi-vă la Mine şi Mă voi întoarce la voi, zice Domnul Atotțiitorul!

Şi vă vor ferici toate neamurile și veţi cunoaște că Eu sunt Domnul, cel ce voi judeca între cel drept și între cel fără de lege, în ziua aceea, întru care Eu voi face mântuire celor ce Mă iubesc pe Mine.

Deci, cunoașteți și vă aduceţi aminte de Legea lui Moise, robul Meu, precum i-am poruncit în Horeb, porunci şi îndreptări către tot Israelul.
Și, iată, Eu voi trimite vouă pe Ilie Tezviteanul, înainte de a veni ziua Domnului cea mare şi luminată, care va întoarce inima tatălui spre fiu şi inima omului spre aproapele lui, ca nu cumva, venind, să bat pământul degrabă, zice Domnul Atotțiitorul, Dumnezeul cel Sfânt al lui Israel. (se încheie melodios)
PREOTUL:  Înţelepciune!
CÂNTĂREŢUL: Din Înțelepciunea lui Solomon, citire: (4: 7, 16-20; 5: 1-7)
PREOTUL:  Să luăm aminte!
CÂNTĂREŢUL citește: Dreptul de va ajunge să se sfârşească, întru odihnă va fi; dreptul, murind, va osândi pe necuraţii cei vii, că vor vedea sfârşitul dreptului şi nu vor cunoaşte ce au sfătuit pentru dânsul.
Că va arunca jos pe cei necredincioşi fără glas şi-i va clătina pe dânşii din temelie, şi până la cel mai de pe urmă se vor pustii întru durere şi amintirea lor va pieri.
Că vor veni întru cugetul greşelilor lor, spăimântaţi, şi înseşi fărădelegile lor îi vor mustra împotrivă.
 Atunci va sta cu multă îndrăzneală dreptul înaintea feţei celor ce l-au necăjit, şi a celor ce au lepădat ostenelile lui; şi, văzându-l, se vor tulbura de cumplită frică şi se vor îngrozi de preaslăvita lui mântuire.
Că vor zice întru ei, căindu-se, şi întru mâhnire vor suspina şi vor zice: Acesta este cel pe care l-am luat oarecând în râs şi l-am făcut ţinta ocărilor noastre, noi, cei fără de minte? Viaţa lui am socotit-o nebunie şi sfârşitul lui lipsit de cinste? Şi cum s-a socotit între fiii lui Dumnezeu, iar moştenirea lui este între sfinţi?
Rătăcit-am, deci, din calea adevărului, şi lumina dreptăţii nu ne-a strălucit; şi soarele nu ne-a răsărit nouă.
Umplutu-ne-am de cărările fărădelegii şi ale pierzării şi am umblat pe cărări neumblate, iar calea Domnului nu am cunoscut-o. (se încheie melodios)
Ectenia întreită (a cererii stăruitoare)
PREOTUL: Să zicem toţi, din tot sufletul şi din tot cugetul nostru să zicem!

STRANA: Doamne, miluiește!
PREOTUL: Doamne, Atotstăpânitorule, Dumnezeul părinţilor noştri, rugămu-ne Ţie, auzi-ne şi ne miluieşte!

STRANA: Doamne, miluiește.
PREOTUL: Miluieşte-ne pe noi, Dumnezeule, după mare mila Ta, rugămu-ne Ţie, auzi-ne şi ne miluieşte!

STRANA răspunde după fiecare cerere: Doamne, miluieşte! (de trei ori)
PREOTUL: Încă ne rugăm pentru Preasfinţitul Părintele nostru (Numele), episcopul (denumirea eparhiei), pentru sănătatea și mântuirea lui.

Încă ne rugăm pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, pentru sănătatea și mântuirea lor.

Încă ne rugăm pentru fraţii noştri: preoţi, ieromonahi, ierodiaconi, diaconi, monahi şi monahii şi pentru toţi cei întru Hristos fraţi ai noştri.

Încă ne rugăm pentru fericiţii şi pururea pomeniţii ctitori ai acestei sfinte biserici şi pentru toţi cei mai înainte adormiţi părinţi şi fraţi ai noştri dreptslăvitori creştini, care odihnesc aici şi pretutindeni.

Încă ne rugăm pentru mila, viaţa, pacea, sănătatea, mântuirea, cercetarea, lăsarea şi iertarea păcatelor robilor lui Dumnezeu enoriaşi, ctitori şi binefăcători ai acestui  sfânt locaş.

Încă ne rugăm pentru cei ce aduc daruri şi fac bine în sfânta şi întru tot cinstită biserica aceasta, pentru cei ce se ostenesc, pentru cei ce cântă şi pentru poporul ce stă înainte şi aşteaptă de la Tine mare şi bogată milă.

STRANA: Doamne, miluieşte! (de trei ori)
PREOTUL: Că milostiv şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin!

Apoi citește: Rugăciunea
Învredniceşte-ne, Doamne, în seara aceasta fără de păcat să ne păzim noi!

Binecuvântat eşti, Doamne, Dumnezeul părinţilor noştri, şi lăudat şi preaslăvit este numele Tău în veci! Amin!

Fie, Doamne, mila Ta spre noi, precum am nădăjduit întru Tine!

Binecuvântat eşti, Doamne, învaţă-ne pe noi îndreptările Tale!

Binecuvântat eşti, Stăpâne, înţelepţeşte-ne pe noi cu îndreptările Tale!

Binecuvântat eşti, Sfinte, luminează-ne pe noi cu îndreptările Tale!

Doamne, mila Ta este în veac, lucrurile mâinilor Tale nu le trece cu vederea!

Ţie se cuvine laudă, Ţie se cuvine cântare, Ţie slavă se cuvine: Tatălui şi Fiului şi Sfântului Duh, acum şi pururea şi în vecii vecilor! Amin!

Ectenia cererilor şi plecarea capetelor
PREOTUL: Să plinim rugăciunea noastră cea de seară Domnului!
STRANA: Doamne, miluieşte!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluieşte!
PREOTUL: Seara toată desăvârşită, sfântă, în pace şi fără de păcat, de la Domnul să cerem!

STRANA răspunde după fiecare cerere: Dă, Doamne!

PREOTUL: Înger de pace, credincios îndreptător, păzitor al sufletelor şi al trupurilor noastre, de la Domnul să cerem!

Milă şi iertare de păcatele şi de greşelile noastre, de la Domnul să cerem!

Cele bune şi de folos sufletelor noastre şi pace lumii, de la Domnul să cerem!

Cealaltă vreme a vieţii noastre în pace şi întru pocăinţă a o săvârşi, de la Domnul să cerem!

Sfârşit creştinesc vieţii noastre, fără durere, neînfruntat, în pace şi răspuns bun la înfricoşătoarea judecată a lui Hristos, să cerem!

STRANA: Dă, Doamne!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că bun şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin!

PREOTUL: Pace tuturor!
STRANA: Şi duhului tău!
PREOTUL: Capetele noastre Domnului să le plecăm!

STRANA: Ţie, Doamne!

Rugăciunea plecării capetelor
PREOTUL rostește în taină: Doamne, Dumnezeul nostru, Cel ce ai plecat cerurile şi Te-ai pogorât pentru mântuirea neamului omenesc, caută spre robii Tăi şi spre moştenirea Ta!

Că Ţie, Judecătorului celui înfricoşător şi iubitor de oameni, şi-au plecat capetele şi și-au supus grumajii robii Tăi, nu de la oameni aşteptând ajutorul, ci nădăjduind în mila Ta şi dorind după mântuirea Ta.
Pe aceştia păzeşte-i în toată vremea, și în seara de acum şi în noaptea ce vine, de tot vrăjmaşul şi de toată lucrarea cea potrivnică a diavolului, de cugete deşarte şi de relele aduceri aminte.
După care, cu voce tare, rostește Ecfonisul: Fie stăpânirea Împărăţiei Tale binecuvântată şi preaslăvită, a Tatălui şi a Fiului şi a Sfântului Duh, acum şi pururea şi în vecii vecilor!
STRANA: Amin!
La Stihoavnă, Stihirile Sfântului Proroc Ioan Botezătorul - glas 2
Însuşi glasul
Propovăduitorule al pocăinţei, Ioane Botezătorule, tăindu-se capul tău, pământul l-ai sfinţit, că legea lui Dumnezeu ai lămurit-o credincioşilor, iar fărădelegea ai nimicit-o. Deci, stând înaintea scaunului lui Hristos, Împăratul cel ceresc, pe Acela roagă-L să miluiască sufletele noastre! 
Stih: Dreptul ca finicul va înflori, şi precum cedrul din Liban se va înmulți. (Psalmul 91, 12)
Pentru legea Domnului, capul tău tăindu-se, preasfinte Ioane, ai mustrat cu îndrăzneală pe împăratul cel rău-credincios, care făcea fărădelege. Pentru aceasta, se minunează de tine oştile îngereşti şi te slăvesc cetele Apostolilor şi ale Mucenicilor. Iar noi cinstim pomenirea ta cea de peste an, preamărite, slăvind pe Sfânta Treime, Care te-a încununat pe tine, Înaintemergătorule fericite.
Stih: Veseli-se-va cel drept de Domnul şi va nădăjdui în El. (Psalmul 63, 11)
Celui ce a fost Proroc din Proroc şi mai mare decât Prorocii, celui sfinţit din pântecele maicii sale spre slujirea Domnului, astăzi i s-a tăiat capul de către împăratul cel fără de lege; iar pe fata care a jucat fără de ruşine, mustrând-o în chip vădit şi mai înainte de tăiere şi după tăiere, a ruşinat tabăra păcatului; deci, pentru aceasta strigăm: Botezătorule Ioane, ca unul care ai îndrăzneală, roagă-te stăruitor pentru sufletele noastre!
Slavă Tatălui şi Fiului şi Sfântului Duh!
A Sfântului Proroc Ioan Botezătorul - glasul 8
Înaintemergătorule al Mântuitorului, tu pe împăraţi i-ai mustrat, ca să nu facă fărădelege. Pentru aceasta, jocul femeii celei fără de lege a îndemnat pe Irod să taie capul tău; şi, pentru aceasta, de la Răsărit  până la Apus, lăudat este numele tău. Cel ce ai îndrăzneală către Domnul, roagă-te stăruitor să se mântuiască sufletele noastre!
Şi acum şi pururea şi în vecii vecilor. Amin!
A Născătoarei de Dumnezeu - glasul 8
Fecioară ceea ce nu ştii de mire, care pe Dumnezeu în chip de negrăit L-ai zămislit cu trup, Maica Dumnezeului Celui Preaînalt, rugăciunile robilor tăi primeşte-le, ceea ce eşti cu totul fără prihană, care tuturor dăruiești curăţire de greşeli. Acum, rugăciunile noastre primindu-le, roagă-te să ne mântuim noi toţi!
Acum liberează pe robul Tău, Stăpâne, după cuvântul Tău, în pace! Că văzură ochii mei mântuirea Ta, pe care ai gătit-o înaintea feţei tuturor popoarelor; lumină spre descoperirea neamurilor şi slava poporului Tău, Israel.

Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori, cu câte o închinăciune)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!
Preasfântă Treime, miluieşte-ne pe noi! Doamne, curăţeşte păcatele noastre! Stăpâne, iartă fărădelegile noastre! Sfinte, cercetează şi vindecă neputinţele noastre, pentru numele Tău!
Doamne, miluieşte! (de trei ori)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer aşa şi pe pământ! Pâinea noastră cea spre ființă, dă-ne-o nouă astăzi! Şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!
PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor!

STRANA: Amin! şi cântă:
Troparul Sfântului Proroc Ioan Botezătorul – glasul 2
Pomenirea dreptului se face cu laude, iar ţie destul îţi este mărturia Domnului, Înaintemergătorule, că te-ai arătat, cu adevărat, mai cinstit şi decât Prorocii, că te-ai învrednicit a boteza în repejunile Iordanului pe Cel propovăduit. Drept aceea, pentru adevăr nevoindu-te, bucurându-te, ai binevestit şi celor din iad pe Dumnezeu Cel ce S-a arătat în trup, pe Cel ce a ridicat păcatul lumii şi ne-a dăruit nouă mare milă.
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!
A Născătoarei de Dumnezeu, al Învierii – glasul 2
Toate tainele tale sunt mai presus de cuget, toate sunt preamărite, Născătoare de Dumnezeu; cu curăţia fiind pecetluită şi cu fecioria păzită, Maică te-ai cunoscut cu adevărat, născând pe Dumnezeu cel adevărat, pe Care roagă-L să mântuiască sufletele noastre!
Otpustul
PREOTUL: Înţelepciune!
STRANA: Binecuvintează!
PREOTUL: Cel ce este binecuvântat, Hristos, Dumnezeul nostru, totdeauna, acum și pururea și în vecii vecilor!
STRANA: Amin! Întăreşte, Dumnezeule, sfânta şi dreapta credinţă a dreptslăvitorilor creştini şi Sfântă Biserica Ta în veacul veacului!
PREOTUL: Preasfântă Născătoare de Dumnezeu, miluieşte-ne pe noi!
STRANA: Ceea ce eşti mai cinstită decât Heruvimii şi mai slăvită fără de asemănare decât Serafimii, care, fără stricăciune, pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim!
PREOTUL: Slavă Ţie, Hristoase Dumnezeule, nădejdea noastră, slavă Ție!
STRANA: Slavă Tatălui şi Fiului şi Sfântului Duh! Şi acum şi pururea şi în vecii vecilor, amin! Doamne, miluieşte! (de trei ori) Părinte, binecuvintează!
 PREOTUL: Hristos, Adevăratul Dumnezeul nostru, pentru rugăciunile Preacuratei Maicii Sale, ale Sfinților, slăviților și întrutot lăudaților Apostoli, ale sfinților, slăviților și bunilor biruitori Mucenici, ale cuvioșilor și de Dumnezeu-purtătorilor Părinților noștri, ale Sfântului (Numele Sfântului al cărui hram îl poartă biserica), ocrotitorul nostru, ale Sfântului Proroc, Înaintemergător şi Botezător Ioan şi ale celor împreună cu dânsul, a căror pomenire o săvârşim, ale Sfinților şi Drepților dumnezeiești Părinți Ioachim și Ana și pentru ale tuturor Sfinților, să ne miluiască și să ne mântuiască pe noi, ca un bun și de oameni iubitor!
STRANA: Amin!
PREOTUL: Pentru rugăciunile Sfinților Părinților noștri, Doamne Iisuse Hristoase, Dumnezeul nostru, miluiește-ne și ne mântuiește pe noi! 

STRANA: Amin! (lung și melodios)
Apărătoare Doamnă
Apărătoare Doamnă, pentru biruinţă mulţumire, izbăvindu-ne din nevoi, aducem ţie, Născătoare de Dumnezeu, noi, robii Tăi. Ci, ca ceea ce ai stăpânire nebiruită, izbăveşte-ne din toate nevoile, ca să strigăm ţie: Bucură-te, Mireasă, pururea Fecioară!

